钦定古今图书集成/明伦汇编/闺媛典/第206卷 > 唐亮妻许氏〈钱氏附〉
## 钦定古今图书集成/明伦汇编/闺媛典/第206卷 > 唐亮妻许氏〈钱氏附〉

按《上虞县志》：许氏，唐亮妻。亮以儒土试浙闱，不偶，游学广德，没于馆舍。许年二十四，遗孤伟方在襁褓，氏
守之成人。娶钱，氏寻伟丧。钱年十九，事许尽孝。兄弟
怜其贫而无子，讽改嫁，钱大怒，以水泼之，自是人不
复言。许亦虑其不终，谓曰：“‘我命自苦，勿复苦汝’。钱曰：
‘苦则同苦，死亦同死耳’。”乃剪发以誓。后许以痛子丧
明，钱扶持益力，姑妇相依如蛩駏，历四十馀年，并以
寿终。郡守汤绍恩表其门。